**Základná škola, Jedľové Kostoľany 75**

**ŠKOLSKÝ VZDELÁVACÍ PROGRAM**

|  |  |
| --- | --- |
| **Vzdelávacia oblasť:** | **Človek a svet práce** |
| **Názov predmetov:** | **Pracovné vyučovanie** |
| **Časový rozsah výučby:** | **3. roč. – 1 h / týždeň 33 h / rok**  **4. roč. – 1 h / týždeň 33 h / rok** |
| **Ročník:** | **tretí, štvrtý** |
| **Stupeň vzdelania:** | **ISCED 1** |
| **Dĺžka štúdia:** | **4 roky** |
| **Forma štúdia:** | **denná** |
| **Vyučovací jazyk:** | **slovenský** |

**CHARAKTERISTIKA PREDMETU**

Pracovné vyučovanie na primárnom stupni vzdelávania je zamerané na široké spektrum pracovných činností a technológií založených na tvorivej tímovej spolupráci. Technickým vzdelávaním sú žiaci vedení k získaniu základných užívateľských zručností v rôznych oblastiach ľudskej činnosti. Vzdelávací obsah predmetu pracovné vyučovanie prispieva k vytváraniu životnej a profesijnej orientácie žiakov. Predmet je zameraný na rozvoj praktických pracovných zručností a doplňuje celé základné vzdelávanie o dôležitú zložku nevyhnutnú pre uplatnenie človeka v ďalšom živote a v spoločnosti.

**CIELE PREDMETU**

Žiaci

* rozlíšia rôzne prírodné a technické materiály a ich význam pre človeka,
* pochopia techniku ako nástroj na riešenie problémov reálneho života,
* spoznajú základné vlastnosti materiálov a možnosti ich použitia v praxi,
* získajú poznatky o pracovných činnostiach vo vybraných povolaniach a profesiách,
* spoznajú ľudové tradície, remeslá a zhotovia tradičné produkty,
* upevnia svoje kladné morálne a vôľové vlastnosti pri riešení technických problémov,
* pracujú a riadia pracovnú činnosť v tíme,
* narábajú s jednoduchým náradím na opracovanie materiálov bezpečne a dodržiavajú hygienu práce,
* navrhujú vlastnú predstavu pri konštruovaní jednoduchých statických a pohyblivých modelov,
* poznajú zásady stolovania a prípravy jednoduchých pokrmov.

**HODNOTENIE PREDMETU**

Predmet pracovné vyučovanie hodnotíme známkou, ktorú by malo dopĺňať slovné hodnotenie učiteľa. Hodnotenie má mať motivačný charakter podložený poznaním individuality dieťaťa. Hodnotíme podľa Metodického pokynu č. 22/2011 na hodnotenie žiakov základnej školy.

**VZDELÁVACÍ ŠTANDARD**

**3. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Človek a práca** | **3h** | učenie, povolanie, práca; význam učenia sa k príprave na budúce  povolanie  BOZP, hygiena, pracovný a organizačný poriadok  výrobné zariadenie, stavba | **Žiak na konci 3. ročníka základnej školy vie/dokáže**   * zdôvodniť význam práce pre človeka, * vysvetliť význam učenia sa k príprave na budúce povolanie, * informovať o rôznych povolaniach z okolia, v ktorom žijú, * uviesť klady a zápory vplyvu techniky na prácu človeka, * diskutovať o poznatkoch získaných na exkurzii. | ENV  RTK  OSR |
| **Tvorivé využitie technických materiálov** | **10h** | odpadový prírodný a technický materiál  vlastnosti a druhotné využitie odpadového materiálu, triedenie odpadu  pokus na rozložiteľnosť drobných materiálov  výrobky: z téglikov, zo škatuliek, z drôtu, a pod.  papier a kartón, vlastnosti a použitie, základné suroviny na výrobu  papiera  strihanie, trhanie, skladanie, lepenie  výrobky: priestorové a kruhové vystrihovačky, origami, obaly na  knihy a darčeky, koláž z kartónu,  textil, vlastnosti textilu (podľa udržiavania tepla, krčivosti, väzby,  nasiakavosti a iné), základné stehy (predný, zadný), údaje na  visačkách textilných materiálov  výrobky: záložka do knihy, obrúsok, gombíkový panáčik a pod. | * zhotoviť výrobok z odpadového prírodného alebo technického materiálu, * zdôvodniť využitie odpadových materiálov, * vyhodnotiť druhy odpadu z domácnosti, * uviesť možnosti druhotného využitia odpadového materiálu, * preskúmať vlastnosti odpadových materiálov, * preskúmať vlastnosti papiera, * zhodnotiť využitie papiera v praxi, * zhotoviť výrobok z papiera a kartónu, * šiť základné stehy, * preskúmať vlastnosti textilných materiálov, * zhotoviť výrobok z textilu. | RTK  OŽZ  MUV  MRV |
| **Základy konštruovania** | **8h** | technika v doprave, preprava tovaru, význam a využitie dopravných  prostriedkov, dopravné prostriedky v okolí, bezpečnosť v doprave  výrobky: dopravné objekty zo stavebníc alebo z odpadových  materiálov (autá, lode, lietadlá, žeriavy)  bicykel, pravidlá a bezpečnosť jazdy na bicykli, správne vybavenie  bicykla, kontrola bicykla pred jazdou, údržba bicykla  bezpečná mobilita  výrobky: leporelo na tému Jazdíme bezpečne na bicykli | * zhotoviť modely dopravných prostriedkov alebo zdvižných zariadení, * vysvetliť úlohu dopravných prostriedkov a zdvižných zariadení, * diskutovať o bezpečnosti v doprave a na stavbe, * určiť základné časti bicykla, * urobiť elementárnu údržbu bicykla. | MRV  ENV  RTK |
| **Stravovanie a príprava pokrmov** | **5h** | kuchyňa, jej hlavné časti a ich rozloženie  náradie, spotrebiče v kuchyni a ich význam  základné bezpečnostné a hygienické pravidlá  nákup potravín, cenová kalkulácia nákupu, (ne)výhody nákupu na  trhoviskách a v supermarketoch  obalové materiály, identifikačné údaje pre spotrebiteľa  skladovanie potravín (miesto skladovania, dĺžka skladovania, záručná  doba potravín)  jednoduché pokrmy (nátierky, zeleninové alebo ovocné  šaláty a pod.)  stolovanie, pravidlá stolovania | * zdôvodniť správne rozloženie kuchynského náradia a spotrebičov, * vysvetliť bezpečné používanie kuchynského náradia a spotrebičov, * prezentovať pravidlá zaobchádzania s horúcimi predmetmi, * vysvetliť pravidlá hygieny v kuchyni, * simulovať nákup potravín, * odhadnúť cenu plánovaného nákupu, * zdôvodniť význam správneho skladovania potravín, * vytvoriť tabuľku s údajmi o dĺžke skladovania potravín, * pripraviť jednoduchý pokrm, * prezentovať zásady správneho stolovania, * upraviť stôl pred stolovaním. | OSR  RTK  DOV |
| **Ľudové tradície a remeslá** | **5h** | ľudové tradície a remeslá v regióne  remeselnícka dielňa, múzeum, skanzen  výrobky: veľkonočné ozdoby a doplnky, ozdoba z drôtu, tkáčsky  výrobok, ľudová výšivka a iné | * opísať tradície a remeslá v regiónoch, * vymenovať regionálne ľudové remeslá, * zhotoviť jednoduché výrobky súvisiace s ľudovými tradíciami. | TPP  OSR  MRV |
| **Človek a práca** | **2h** | technické vynálezy a ich vplyv na výber povolania  povolania budúcnosti v súvislosti s novými vynálezmi  pracovné príležitosti v regióne, najžiadanejšie povolania | * uviesť príklady technických vynálezov, * vyhľadať informácie o pracovných možnostiach vo svojom * regióne, * zrealizovať jednoduchý projekt. | OSR  RTK  MUV |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.

**4. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Človek a práca** | **5h** | technické vynálezy a ich vplyv na výber povolania  povolania budúcnosti v súvislosti s novými vynálezmi  pracovné príležitosti v regióne, najžiadanejšie povolania | **Žiak na konci 4. ročníka základnej školy vie/dokáže**   * uviesť príklady technických vynálezov, * vyhľadať informácie o pracovných možnostiach vo svojom regióne, * zrealizovať jednoduchý projekt. | ENV  RTK  OSR |
| **Technické materiály** | **10h** | technické materiály (papier, textil, drevo,...), vlastnosti technických  materiálov  výrobky: z papiera, textilu, dreva alebo ich vzájomná kombinácia  výroba papiera, základné suroviny na výrobu papiera  priesvitnosť, priehľadnosť, krčivosť, nasiakavosť, pevnosť a pod.  výrobky: priestorové vystrihovačky, masky z papiera, orgiami, koláž,  priestorové výrobky z kartónu  textil – vlastnosti textilu, nasiakavosť, farebná kombinovateľnosť  a pod., údržba textilu  stehy (krížikový, stonkový, a iné)  výrobok podľa strihu  oprava odevu (spínadlá, gombíky, ozdobné záplaty)  výrobky: vrecúško, puzdro, odev pre bábiku a pod.  dreviny (stromy – ihličnaté, listnaté), kríky, vlastnosti drevín, drevené  predmety, poškodené dreviny  ohýbanie, oddeľovanie, spájanie a úprava povrchu dreva  výrobky: zvieratká, postavy, príbytky, kŕmidla a pod. | * uviesť základné vlastnosti vybraných druhov technických materiálov, * zhotoviť ľubovoľný výrobok z technického materiálu, * uviesť základné suroviny na výrobu papiera, * preskúmať ďalšie vlastnosti papiera, * zhotoviť výrobok podľa návodu s požadovanou presnosťou, * vyšiť ozdobné stehy, * uviesť zásady starostlivosti o textil, * zhotoviť výrobok z textilu, * preskúmať vlastnosti textilných materiálov, * uviesť rozdiel medzi kríkmi a stromami, * zistiť výskyt stromov v okolí, * navrhnúť projekt ošetrenia poškodených stromov, * zhotoviť výrobok z dreva. | RTK  OŽZ  MUV  MEV |
| **Základy konštruovania** | **8h** | konštrukcie okolo nás a ich spoločenský význam  výrobky: obydlia, mosty, pohyblivé detaily strojov, vrtuľka,  šarkan...,  stavebnice, alebo rôzny technický materiál (papier, kartón,  lepenka, koženka, plasty, drôtiky, drevo) za použitia dostupných  nástrojov a náradí  elektrická energia, zdroje (obnoviteľné a neobnoviteľné) a ich vplyv na  životné prostredie, výroba elektrickej energie, význam a šetrenie  bezpečné zaobchádzanie s elektrickými zariadeniami  elektrický prúd, elektrický obvod, zdroj, spotrebič  výrobky: hračka (lampión, betlehem...) s využitím  jednoduchého elektrického obvodu - žiarovka E 10, tenký vodič,  spínač, batéria 4,5 V  technické komunikačné prostriedky, historické a moderné, ich výhody  a nevýhody | * zhotoviť konštrukcie zo stavebníc alebo zo škatúľ, * opísať konštrukcie stavieb vo svojom okolí, * uviesť zdroje elektrickej energie * prezentovať zásady bezpečnej práce s elektrickými zariadeniami, * vysvetliť význam šetrenia elektrickou energiou, * zhotoviť výrobky s využitím zapojenia jednoduchého elektrického obvodu, * porovnať komunikáciu na diaľku v minulosti a v súčasnosti, * napísať správu prostredníctvom SMS alebo cez e-mail, * vysvetliť výhody a nevýhody moderných komunikačných prostriedkov, * vypracovať jednoduchý projekt o ochrane životného prostredia. | MEV  ENV  RTK |
| **Stravovanie a príprava pokrmov** | **5h** | stôl na slávnostnú príležitosť  pokrmy na oslavu (napr. nepečená ovocno-smotanová torta,  ovocná šťava)  vhodné pokrmy na kúpalisko, výlet a pod.  kultúra stolovania na Slovensku a vo svete | * navrhnúť úpravu stola na slávnostnú príležitosť, * vytvoriť menu na slávnostnú príležitosť, * uviesť príklady vhodných potravín na špecifické udalosti, * pripraviť jednoduché pohostenie. | OSR  REV  DOV |
| **Ľudové tradície a remeslá** | **5h** | ľudové tradície (napr. na sv. Mikuláša, Luciu)  ľudové remeslá (napr. tkáčstvo, výšivkárstvo, hrnčiarstvo)  výrobky: mikulášsky darček, tkáčsky výrobok, ľudová výšivka a iné | * navrhnúť ozdoby a doplnky súvisiace s ľudovými tradíciami, * vytvoriť ozdoby a doplnky, * vymenovať ľudové remeslá, * zhotoviť produkty súvisiace s ľudovými remeslami. | TPZ  OSR  MEV |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.

**Poznámka**: Učebné osnovy sú totožné so vzdelávacím štandardom IŠVP pre príslušný predmet.

Výchovno-vzdelávacie ciele a obsah vzdelávania sú v súlade s cieľmi a obsahovým a výkonovým štandardom vzdelávacieho

štandardu pre vyučovací predmet pracovné vyučovanie, schváleného ako súčasť inovovaného ŠVP pre 1. stupeň základnej školy pod

číslom 2015-5129/1758:1-10A0.